Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: Az Alkotmánybíróság a 14/1995. (III. 13.) AB határozatában kifejtette, hogy a házasság intézménye kultúránkban és jogunkban is hagyományosan férfi és nõ életközös-
Paragraph Index: 2337

15. §-ából, valamint az Alkotmány házasságra és családra vonatkozó rendelkezéseinek az összefüggésébõl (egymásra tekintettel történõ értelmezésébõl) álláspontom szerint az alábbi alkotmányi korlátok vezethetõk le az állam számára a bejegyzett élettársi kapcsolat jogintézményének a szabályozása során: – a bejegyzett élettársi kapcsolat jogintézménye nem üresítheti ki az alkotmányosan védett házasság jogintézményét, az alkotmányosan nem védett bejegyzett élettársi kapcsolat jogintézménye nem cserélhetõ fel (nem helyettesíthetõ) az alkotmányosan védett házasság jogintézményével; – a bejegyzett élettársi kapcsolat jogintézményének a szabályozása során a jogalkotónak figyelemmel kell lennie a nemek közötti különbségekbõl eredõ természetszerû különbségekre; 2008/180. szám – az Alkotmány csak a különnemûek közötti házasságkötés feltételei egyenlõ szabályozásának követelményét támasztja a jogalkotóval szemben, ami álláspontom szerint nem foglalja magában azt, hogy a bejegyzett élettársi kapcsolatban élõknek a házasfelekkel azonos jogi státuszt kell kapniuk; – a bejegyzett élettársi kapcsolat jogintézményének kialakításánál véleményem szerint az az alkotmányos követelmény, hogy az érintetteket – az általuk alkotott homogén csoporton belül – egyenlõkként, azonos méltóságú személyként kezeljék, azaz mindegyikük szempontjait hasonló körültekintéssel, figyelemmel, elfogulatlansággal és méltányossággal értékeljék a szabályozás kialakítása során, nem pedig az, hogy a – férfi és nõ unióját jelentõ – házasság alkotmányosan védett jogintézményét automatikusan rájuk is kiterjesszék; – fontosnak tartom továbbá azt is, hogy a házasság (ezen keresztül a házas felek) és a család, mint alkotmányos védelem alatt álló, és egymással a legszorosabb kapcsolatban álló jogintézmények számára a törvényalkotó által különbözõ jogterületeken biztosított kedvezmények (pl. adókedvezmények), preferenciás szabályozások (pl. különbözõ családtámogatási formák) továbbfejlesztése útján továbbra is kifejezze az alkotmányosan védett és az ekként nem védett jogintézmények közötti különbséget. Dr. Balogh Elemér s. k., alkotmánybíró Dr. Kiss László alkotmánybíró párhuzamos indokolása A határozat rendelkezõ részével egyetértek. Rövidre fogottnak tartom ugyanakkor az 1. pontját és az ahhoz kapcsolódó indokolást. Álláspontom szerint az indokolásnak részletesen ki kellett volna térnie arra, hogy az azonos nemû személyek számára a bejegyzett élettársi kapcsolat törvényi szintû létrehozása milyen feltételek fennállása esetén nem alkotmányellenes. A határozat indokolása ennek hiányában az Alkotmány

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes